# Rojuu

Roc Jou Morales (Barcelona, 14 de març de 2003), conegut com a Rojuu, és un cantant, músic, productor i artista multidisciplinari català, conegut per la seva contribució al desenvolupament de l'Hyperpop en l'àmbit hispanoparlant. Ha destacat per la seva capacitat d'explorar gèneres musicals diversos i per integrar elements visuals en els seus projectes. Rojuu és fill de la directora de cinema Laura Jou i Bonet i de l'actor i dramaturg Iván Morales.

## Trajectòria artística

Als 15 anys, Rojuu, conegut fins aleshores com a Roctopus, va començar a escriure i gravar cançons, publicant el seu primer senzill, «Hazlo otra vez», amb un marcat estil adolescent i emo. Amb només setze anys, va oferir el seu primer concert a la sala Razzmatazz. Entre 2018 i 2019, va deixar enrere la seva trajectòria com a creador de contingut a YouTube, on havia començat amb només deu anys, per centrar-se plenament en la música. Aquest canvi li va permetre construir una base de seguidors fidels i consolidar-se, el 2019, com un referent del gènere urbà espanyol, amb influències d’artistes com Lil Peep, XXXTentacion, Drain Gang, Sadboys i Juice WRLD.
Rojuu va connectar profundament amb l’adolescència de la generació Z, reflectint els seus sentiments més vulnerables com el desamor, la idealització i el rebuig social. Amb un estil d’emo trap i sad trap, les seves lletres íntimes i autèntiques responien a l’experiència emocional de joves immersos en les xarxes socials, oferint una veu pròxima i genuïna. A diferència de l’estrellat mainstream, la seva trajectòria underground va reforçar aquesta connexió, convertint-lo en un emissari d’una nova èpica juvenil que narrava el sofriment des de dins, no des d’una mirada adulta distant.
El 2020 va marcar un punt d'inflexió en la seva trajectòria, coincidint amb un auge del consum de cultura japonesa i videojocs, a Espanya, durant el confinament per la pandèmia de la COVID-19. Amb interès per l'anime, el manga i la moda del Japó, Rojuu va adaptar elements de l'Hyperpop anglosaxó al mercat de la música en castellà, unint aquest estil amb gèneres urbans com el trap. Les primeres mostres d'aquest estil es troben al seu àlbum OOO, amb temes com «Whitedoraemon» i «6tosentido». Aquest treball va popularitzar l'Hyperpop entre els adolescents espanyols.
La versió hispanoparlant de l'Hyperpop es va diferenciar del moviment original anglosaxó, que té arrels profundes en la cultura queer. Aquesta adaptació va generar debats a les xarxes socials, tot i que el públic espanyol en general va acceptar ambdues variants com a part del mateix gènere. Altres artistes destacats dins d'aquest moviment inclouen Saramalacara, MDA, Sticky MA, Orslok, Faxu, Underaiki i OhDulceAri. Davant la polèmica sobre l'Hyperpop Queer i l'Hyperpop Trap, Rojuu va decidir anomenar la seva música Shadowpop per evitar les controvèrsies. Aquesta decisió ha portat que diversos mitjans fecin referència a aquest estil com a ShadowPop.
El 2021 publica RokuRoku, un àlbum que incloïa temes com «Umi», «Love2Camela» i «Muy Lind4». L'artista va participar en esdeveniments com La Velada del Año 1, que organitza Ibai Llanos, i va col·laborar amb artistes com Saramalacara i Amaia. El mateix any va llançar un recopilatori amb la discogràfica Sonido Muchacho, Grandes Hits Antes de los 18, i va compondre el tema oficial de l'edició espanyola d’Evangelion: 3.0+1.0 Thrice Upon a Time. A RokuRoku va seguir, el 2022, el seu primer àlbum d’estudi, KOR KOR LAKE, amb coberta de l'artista hispanocroat Filip Ćustić, un creador plàstic que havia treballat abans amb Rosalía i Lil Nas X. Posteriorment, va llançar Starina, un àlbum de breakcore i tecno que va causar controvèrsia entre els seus seguidors més afins a l'indie. Aquell any també va trencar el seu contracte amb Sonido Muchacho.
Durant la jornada inaugural del Sónar 2022, Rojuu va sorprendre el públic seguint la tradició del festival d’incloure elements inesperats en els seus espectacles. Va aparèixer a l’escenari com a «Senyor de les Tenebres», arribant en una processó teatral sobre les espatlles d’un grup de penitents que evocaven l’estètica emo i altres subcultures. Al seu voltant, un seguici de súbdits el flanquejava, mentre ell sostenia cinc brides per mà, cadascuna lligada al coll de deu individus gòtics encadenats.
L'EP Salsa Valentina, gravat íntegrament amb el mòbil el 2023, va ser el seu darrer llançament abans d'anunciar una retirada temporal. Aleshores, va viure una temporada a Lituània. Aquell any també va aparèixer com a col·laborador en el programa La Resistencia, tot i que la seva participació va ser breu. Més tard, es va traslladar a Santiago de Compostel·la, i va experimentar un gir creatiu cap a projectes més introspectius. Així, el 2024 va presentar Los Sueños de Nube, un projecte que combina un àlbum i un còmic il·lustrat de més de 200 pàgines.
El 2024, Rojuu va participar en el remix de Rifle Taliban, juntament amb Mushkaa, Cruz Cafuné, Elbugg i Superreservao, amb el tema original de Guxo. La publicació va generar una polèmica quan Yung Beef va llançar Rifle Bisexual, un remix del remix, a causa de l'exclusió de l'artista Albany en la versió original. A finals de 2024, Rojuu va llançar una cançó, «Family Mart», produïda per Evilgiane, productor de Surf Gang i responsable de la producció de The Hillbillies de Kendrick Lamar i Baby Keem.

## Gires musicals

* Kor Kor Gira — 2022
* Kor Kor Gira LATAM — 2022
* Sueño Eterno Tour — 2023
* Prologo de Nube Tour — 2024
* Abrazame Tour — 2024

## Discografia

Àlbums d’estudi
* Cotard Delusion (2018)
* Bad Trip Camp (2019)
* OOO (2020)
* Roku Roku (2021)
* Kor Kor Lake (2022)
* Starina (2022)
* Los Sueños de Nube (2024)
Mixtapes i EPs destacats
* Mimosin Party (2017)
* The Rare History (2017)
* Mix Demencia (2019)
* Y3Y2 (2020)
* Salsa Valentina (2021).

## Referències

* 1 2 3 mor.bo. «MOR.BO RIOT: Rojuu, el adolescente español que hace emo experimental con sabor dark» (en castellà), 22-03-2022. [Consulta: 20 gener 2025].
* 1 2 3 «'El hyperpop, un género en transición' | El Independiente de Granada». [Consulta: 20 gener 2025].
* 1 2 «Quién es Rojuu, el cantante con el que Amaia colabora en 'Quiero pero no» (en castellà). europafm.com, 24-11-2021. [Consulta: 20 gener 2025].
* 1 2 Fortuny, Ignasi. «Rojuu: muerte, desamor adolescente y un feliz aniversario 'sad' en Razzmatazz» (en castellà), 14-03-2019. [Consulta: 3 desembre 2021].
* ↑ «Rojuu, la joven y veterana promesa del pop emo español» (en castellà), 23-03-2021. [Consulta: 3 desembre 2021].
* ↑ Millán, Germán Aranda. «Rojuu o l'art d'estar més aviat trist: l'èxit d'un artista precoç», 14-05-2021. [Consulta: 23 novembre 2021].
* ↑ Millán, Germán Aranda «Rojuu o l’art d’estar més aviat trist: l’èxit d’un artista precoç». El País [Madrid], 14-05-2021. ISSN: 1134-6582.
* ↑ Oficina de Transparencia y Gobierno Abierto. «Febrero en Las Armas: China Chana y Almendra Garrapiñá, Rojuu y mucho más. Noticia. Ayuntamiento de Zaragoza» (en castellà). zaragoza.es. Arxivat de l'original el 2024-02-27. [Consulta: 20 gener 2025].
* ↑ Disturbios, Don. «Rojuu, crítica de su disco Children of God en Mondo Sonoro (2019)» (en castellà). Mondo Sonoro, 14-10-2019. [Consulta: 20 gener 2025].
* ↑ Disturbios, Don. «XXXTentacion su vida en 53.000 tuits (Especial Mondo Sonoro 2020)» (en castellà). Mondo Sonoro, 22-10-2020. [Consulta: 20 gener 2025].
* ↑ «Rojuu | Español» (en castellà). Metal Magazine. [Consulta: 20 gener 2025].
* 1 2 «Rojuu, pop para una generación triste» (en castellà), 17-12-2019. [Consulta: 20 gener 2025].
* ↑ Moreno, Víctor Cortinas. «Pandèmia: Videojocs Post-Covid». Universitat de Barcelona, 18-11-2022. [Consulta: 20 gener 2025].
* ↑ «L’estat del videojoc en 2020: la indústria que ha esquivat la Covid». Diputació de Barcelona. [Consulta: 20 gener 2025].
* ↑ «Hyperpop, el sonido de la generación Z se extiende por España: "Tiene algo de horror vacui"» (en castellà). El Mundo, 05-07-2024. [Consulta: 20 gener 2025].
* ↑ A.G.C «Lo que hago es ‘Sadopop’, porque es pop, pero oscuro». Shangay, 550, 2022, pàg. 32.
* ↑ Torras, Marina. «Una marea de "cors" pel concert de Rojuu». Diari de Terrassa, 03-07-2022. [Consulta: 20 gener 2025].
* ↑ Caamaño, Camila. «Bienvenides a la misa hyperpopera de Saramalacara | Viaje a las profundidades de un show donde lo cute y los glitchs sonoros se besan fuerte» (en castellà). pagina12.com, 30-05-2022. [Consulta: 20 gener 2025].
* ↑ LOS40. «Rojuu: así es el artista que empezó como youtuber y ahora colabora con Amaia | Música» (en espanyol europeu), 22-12-2021. [Consulta: 20 gener 2025].
* ↑ «Rojuu & Steve Lean – One Last Kiss (Rokuu + Steve Version)». genius.com. [Consulta: 21 gener 2025].
* 1 2 3 «Rojuu, el nen prodigi amb incontinència octogenària». El Nacional, 19-05-2023. [Consulta: 20 gener 2025].
* ↑ Cascales, Agustín Gómez. «Rojuu: "Por la calle me llaman más señora que señor"» (en castellà). Shangay, 25-02-2022. [Consulta: 20 gener 2025].
* 1 2 «Rojuu, el tenebroso mundo de fantasía de un 'chaval del Renacimiento': 'Dibujar es encerrarte, sacrificar tu entorno, y a mí me mola'» (en castellà). El Periòdico, 28-04-2024. [Consulta: 20 gener 2025].
* ↑ «Sónar 2022: Rojuu ilumina las tinieblas» (en castellà). El Periódico, 16-06-2022. [Consulta: 20 gener 2025].
* ↑ Cárcoba, Gabriel. «Rojuu revela que está "comprometido" en su primera vez en La Resistencia» (en castellà), 22-02-2023. [Consulta: 20 gener 2025].
* ↑ «¿Qué hace Rojuu, el trapero que tiene revolucionados a los jóvenes, en Santiago de Compostela?: «Me he mudado hace poco al medievo»» (en castellà). La Voz de Galicia, 06-03-2023. [Consulta: 20 gener 2025].
* ↑ «El trapero Rojuu rectifica, a su manera: «Galicia no es el medievo, es Hogwarts»» (en castellà). La Voz de Galicia, 08-03-2023. [Consulta: 20 gener 2025].
* ↑ «Hyperlevel - El beef del verano: Rifle Talibán vs Rifle Bisexual» (en castellà). rtve.es, 02-09-2024. [Consulta: 20 gener 2025].
* ↑ Martín, Miriam. «Mushkaa habla en 'Germen' sobre el beef de Rifle Talibán y Rifle Bisexual» (en castellà), 14-10-2024. [Consulta: 20 gener 2025].
* ↑ «ROJUU Y EVILGIANE SE UNEN EN ‘FAMILY MART’ - Nuebo» (en castellà), 05-12-2024. [Consulta: 20 gener 2025].
* ↑ «ROJUU - Todas las canciones / discografia completa». Spotify. [Consulta: 20 gener 2025].

## Enllaços externs

* «Rojuu - Grandes Hits (antes de los 18) (Álbum Completo)». [Consulta: 20 gener 2025].